बारावफात आज, जुलूस निकलेगा
पैगंबरहजरत मोहम्मद साहब का जन्मदिन ईद मिलादुन्नबी गुरुवार को मनाया जाएगा। पर्व के एक दिन पहले मस्जिदों पर सजावट की गई। घरों पर भी लोगों ने रोशनी की। ईद पर नबी की शान में जुलूस निकाले जाएंगे। प्रशासन ने भी शांति व्यवस्था के इंतजाम किए हैं।
तंजीम मुस्लेमीन सेवा सोसायटी की ओर से दोपहर दो बजे सीरत सराय से जुलूस निकलेगा। सोसायटी के अध्यक्ष मुश्ताक अहमद शेख ने बताया कि जुलूस शहर के खास-खास मार्गों से होता हुआ हजरत मंसूर अली शाह की दरगाह तालाब की पाल पहुंचेगा। जहां औलमाए किराम की तकरीर होगी। सचिव अब्दुल अजीज फौजदार ने बताया कि जुलूस में डीजे साउंड सभी प्रकार की गाड़ियों को लाने पर प्रतिबंध लगा दिया है। शहर के सभी इमामों की मीटिंग में यह निर्णय लिया गया। ईद मिलादुन्नबी के मुबारक मौके पर मोहम्मदी कमेटी की तरफ से नीलगरों की मस्जिद के पास मोहल्ला बाहला में जोर शोर से तैयारियां की जा रही है। कमेटी सदर मोहम्मद हुसैन अजमेरी ने बताया कि ईद मिलादुन्नबी के अवसर पर शहर काजी मौलाना खुर्शीद आलम कादरी अशरफी, पूर्व पार्षद इमरान खान, पार्षद फज्लेरउफ, मोहम्मद शहजाद रंगरेज कालु भाई की दस्तारबंदी की जाएगी।
भीलवाड़ा |स्टेशनचौराहा स्थित मस्जिद पर ईद मिलादुन्नबी के मौके पर रंगीन लाइटों से सजावट की गई है।
जरूरतमंदों को कंबलें वितरित
ईदमिलादुन्नबी के मौके पर सोशल वेलफेयर सोसायटी की ओर से बुधवार को बस स्टैंड, रेलवे स्टेशन, जिला अस्पताल कच्ची बस्ती क्षेत्र में जरूरतमंदों को कंबल वितरित की गई। सचिव रमजान खान ने बताया कि गुरुवार रात को भी कंबलें वितरित की जाएंगी। इसी प्रकार अशरफी चिश्ती सेवा संस्थान की ओर से सैय्यद मोहम्मद नूरानी के नेतृत्व में कंबलें वितरित की गई। खजांची वसीम गौरी अशरफी, मुर्तजा अशरफी, तनवीर अशरफी, नदीम गौरी आदि सदस्य उपस्थित थे।
शान-शौकतसे मनाया जन्मोत्सव
मदरसारिजविया प्राथमिक विद्यालय मोहम्मद कॉलोनी शास्त्रीनगर में शिक्षाविद सिराजुद्दीन सिराज के मुख्य आतिथ्य एवं संस्था प्रधान अब्दुल हलीम की अध्यक्षता में मनाया गया। कार्यक्रम की शुरुआत शायमा, समीना, मुस्कान, अल्ताफ आफताब द्वारा नात शरीफ से हुई।
bho_Deva hin_Deva hin_Deva bho_Deva hin_Deva hin_Deva hin_Deva awa_Deva